Hart van die Huis: Waar is ons in 2021
Dis goed om te hoor dat julle nog aangaan. Sjoe, 12 jaar van tuisskool, en nou is hulle amper klaar! Mooi gedoen!
Ons TO ook nog, het hierdie jaar ingeskryf by 'n Amerikaanse aanlyn privaatskool, maar dis nie soos die aanlyn skole waaraan ons hier in Suid-Afrika gewoond is nie. Ons kies nog steeds self ons kurrikula; ons doen nog steeds self die werk hoe dit ons pas, op die manier wat die seuns die beste leer. Ons moet net twee maal per jaar punte instuur, en as hulle praktiese goed doen (soos kooklesse, eksperimente, ens.) dan neem ek foto's en laai die ook aanlyn op.
Op die ou einde behoort hulle 'n Amerikaanse Hoërskool Diploma te kry. Ek volg nog steeds 'n 'mastering subject' beginsel met die seuns, behalwe dat ons van volgende jaar volgens 'n graad jaar sal moet werk, en hulle moet 70% minimum hê om 'n vak deur te kom. So Rocco sal dan gr.7 wees, en Adam gr.9.
Hulle is ook minimaal disleksies, so lees is 'n stryd, alhoewel Aam baie verbeter het in Engels. Rocco sukkel nog met albei tale, maar die nuwe Engelse program (The Good & The Beautiful)werk eintlik baie goed. Ek kan dit regtig aanbeveel vir iemand wat sukkel met taal. En Math Antics vir Wiskunde as iemand 'n probleem het, en deur die konsepte moet werk.
Stem verder saam met jou, ek verruil hierdie TO jare vir niks nie. Nog net 4-6jaar vir ons. Tyd sal leer hoe dinge uitwerk.